ที่ นร 1003/ว 15 สํานักงาน ก.พ.ถนนพิษณุโลก กทม.1030029 เมษายน 2552 เรื่อง แนวทางการสรรหาและคัดเลือกข้าราชการเพื่อเข้าสู่ระบบข้าราชการผู้มีผลสัมฤทธิ์สูงเรียน (เวียนกระทรวง กรม และจังหวัด)อ้างถึง หนังสือสํานักงาน ก.พ. ที่ นร 1003/ ว 7 ลงวันที่ 20 กรกฎาคม 2550อื่นๆ - ตามหนังสือที่อ้างถึง ก.พ. ได้มีมติเห็นชอบให้นําระบบข้าราชการผู้มีผลสัมฤทธิ์สูงมาใช้สําหรับข้าราชการพลเรือนสามัญเพื่อเตรียมข้าราชการสําหรับการดํารงตําแหน่งนักบริหาร ผู้เชี่ยวชาญ หรือผู้ทรงคุณวุฒิ นั้น ก.พ. พิจารณาแล้วเห็นว่า แนวทางการสรรหาและคัดเลือกตามที่กําหนดในข้อ 2 ของเอกสารรายละเอียด เรื่อง ระบบข้าราชการผู้มีผลสัมฤทธิ์สูงตามสิ่งที่ส่งมาด้วย 1 ของหนังสือที่อ้างถึง ไม่สอดคล้องกับบทบัญญัติของพระราชบัญญัติระเบียบข้าราชการพลเรือน พ.ศ.2551 ที่ได้มีการปรับปรุงระบบตําแหน่งใหม่ โดยแบ่งออกเป็นประเภทและระดับตําแหน่ง ก.พ. จึงมีมติให้ปรับปรุงแนวทางการสรรหาและคัดเลือกในข้อ 2 ดังกล่าว เป็นดังนี้ 2. การสรรหาและคัดเลือก 2.1 แนวทางการสรรหา 2.1.1 การสรรหาข้าราชการเข้าสู่ระบบข้าราชการผู้มีผลสัมฤทธิ์สูงสูง สามารถดําเนินการได้ 2 แนวทาง ดังนี้ (1) ผู้บังคับบัญชาระดับต้นที่ควบคุมดูแลการปฏิบัติงาน และผู้บังคับบัญชาเหนือขึ้นไป (ผู้อํานวยการกอง/ผู้อํานวยการสํานัก) พิจารณาเสนอชื่อข้าราชการที่มีคุณสมบัติตรงตามที่ ก.พ.กําหนดโดยคํานึงถึงความสมัครใจของข้าราชการผู้นั้นด้วย (2) ข้าราชการผู้มีคุณสมบัติตรงตามที่ ก.พ. กําหนดสมัครด้วยตนเองพร้อมด้วยความเห็นของผู้บังคับบัญชาระดับผู้อํานวยการกอง/ผู้อํานวยการสํานัก ทั้งนี้ ขอรับใบสมัครได้ที่หน่วยงานการเจ้าหน้าที่ที่ตนสังกัด หรือดาวน์โหลดแบบฟอร์มใบสมัครได้จากเว็บไซต์ของสํานักงาน ก.พ. ( ) 2.1.2 คุณสมบัติของผู้ที่มีสิทธิสมัคร ดังต่อไปนี้ (1) เป็นข้าราชการพลเรือนสามัญซึ่งดํารงตําแหน่งประเภทวิชาการ ระดับปฏิบัติการ (1.1) กรณีบรรจุด้วยคุณวุฒิปริญญาตรีหรือคุณวุฒิอย่างอื่นที่เทียบได้ในระดับเดียวกัน ต้องมีอายุราชการไม่น้อยกว่าสองปี หรือ (1.2) กรณีบรรจุด้วยคุณวุฒิปริญญาโทหรือปริญญาเอก หรือคุณวุฒิอย่างอื่นที่เทียบได้ในระดับเดียวกัน ต้องมีอายุราชการไม่น้อยกว่าหนึ่งปี หรือ (1.3) กรณีได้รับคุณวุฒิปริญญาโทเพิ่มขึ้น และได้ปรับเงินเดือนตามคุณวุฒิแล้ว หรือกรณีได้รับคุณวุฒิเพิ่มขึ้นและเป็นคุณวุฒิที่ ก.พ. กําหนดให้เป็นคุณวุฒิคัดเลือกเพื่อบรรจุเข้ารับราชการให้ลดอายุราชการเป็นไม่น้อยกว่าหนึ่งปีได้หรือ (1.4) กรณีดํารงตําแหน่งประเภททั่วไปแล้วได้รับการแต่งตั้งให้ดํารงตําแหน่งประเภทวิชาการโดยใช้คุณวุฒิปริญญา อาจนําระยะเวลาการดํารงตําแหน่งเดิมมานับรวมกับระยะเวลาการดํารงตําแหน่งปัจจุบันเพื่อให้มีอายุราชการ ดังนี้ (1.4.1) อายุราชการรวมกันไม่น้อยกว่าสองปี สําหรับคุณวุฒิปริญญาตรี หรือ (1.4.2) อายุราชการรวมกันไม่น้อยกว่าหนึ่งปี สําหรับคุณวุฒิปริญญาโทหรือปริญญาเอก (2)ต้องปฏิบัติหน้าที่ราชการในส่วนราชการที่สมัครอย่างน้อย 1 ปี (3) มีผลงานโดดเด่นเป็นที่ประจักษ์ เป็นที่ยอมรับของผู้บังคับบัญชา และเพื่อนร่วมงานและมีผลการปฏิบัติราชการโดยเฉลี่ยในระดับดีมาก (4)เป็นผู้ที่มีศักยภาพที่เหมาะสมสําหรับการพัฒนา (5) มีความรู้ภาษาอังกฤษในระดับดีมาก ตลอดจนมีความรู้และทักษะทางคอมพิวเตอร์ในระดับที่ใช้งานได้ดี (6) เป็นผู้มีความประพฤติดี ปฏิบัติตนอยู่ในจรรยาและระเบียบวินัยจนเป็นที่ยอมรับโดยทั่วไป ทั้งนี้ อ.ก.พ. กรม คณะกรรมการที่ อ.ก.พ. กรมแต่งตั้ง หรือคณะกรรมการที่หัวหน้าส่วนราชการแต่งตั้งแล้วแต่กรณี อาจกําหนดคุณสมบัติของผู้ที่มีสิทธิสมัครเพิ่มเติมได้ตามความเหมาะสม สําหรับข้าราชการพลเรือนสามัญที่สําเร็จการศึกษาหลักสูตรโครงการพัฒนานักบริหารการเปลี่ยนแปลงรุ่นใหม่ให้ใช้คุณสมบัติและหลักเกณฑ์เดียวกันกับข้าราชการพลเรือนสามัญทั่วไป เว้นแต่ข้าราชการพลเรือนสามัญที่สําเร็จการศึกษาหลักสูตรโครงการพัฒนานักบริหารการเปลี่ยนแปลงรุ่นใหม่ รุ่นที่ 1 และรุ่นที่ 2 ให้เข้าสู่ระบบได้ตามความสมัครใจ 2.2 แนวทางการคัดเลือก การคัดเลือกข้าราชการเข้าสู่ระบบข้าราชการผู้มีผลสัมฤทธิ์สูงประกอบด้วย 2 ขั้นตอนตามลําดับ ดังนี้ 2.2.1 การคัดเลือกขั้นตอนที่ 1 (1) การคัดเลือก ส่วนราชการอาจพิจารณาเลือกดําเนินการแนวทางใดแนวทางหนึ่งได้ดังนี้ แนวทางที่ 1 ดําเนินการคัดเลือกโดย อ.ก.พ. กรม แนวทางที่ 2 ดําเนินการโดยคณะกรรมการที่ อ.ก.พ. กรมแต่งตั้ง หรือ แนวทางที่ 3 ดําเนินการโดยคณะกรรมการที่หัวหน้าส่วนราชการแต่งตั้งซึ่งมีหัวหน้าส่วนราชการหรือรองหัวหน้าส่วนราชการเป็นประธานคณะกรรมการ และอย่างน้อยกรรมการต้องประกอบด้วย ผู้ดํารงตําแหน่งประเภทบริหารหรือตําแหน่งประเภทอํานวยการของส่วนราชการที่กํากับดูแลงานปรับปรุงโครงสร้างและระบบงาน ผู้ดํารงตําแหน่งประเภทบริหารหรือตําแหน่งประเภทอํานวยการของส่วนราชการที่กํากับดูแลงานนโยบายและยุทธศาสตร์ และผู้ดํารงตําแหน่งประเภทวิชาการในระดับสูงสุดของส่วนราชการ (2) การรายงานผลการคัดเลือก (2.1) การรายงานผลต่อ อ.ก.พ.กรม ให้คณะกรรมการที่ อ.ก.พ. กรมแต่งตั้ง หรือคณะกรรมการที่หัวหน้าส่วนราชการแต่งตั้งแล้วแต่กรณี รายงานผลการคัดเลือกให้ อ.ก.พ. กรมเพื่อทราบ (2.2) การรายงานผลต่อสํานักงาน ก.พ. ให้ส่วนราชการแจ้งผลการคัดเลือกพร้อมรายละเอียดหลักเกณฑ์และวิธีการคัดเลือกขั้นตอนที่ 1 ให้สํานักงาน ก.พ. เพื่อประกอบการพิจารณาคัดเลือกขั้นตอนที่ 2 และประโยชน์ในการศึกษาและพัฒนาระบบการสรรหาและคัดเลือกข้าราชการผู้มีศักยภาพสูงภาคราชการให้มีประสิทธิภาพมากยิ่งขึ้น (3) สัดส่วนจํานวนข้าราชการผู้มีผลสัมฤทธิ์สูง จํานวนข้าราชการที่ได้รับการคัดเลือกในขั้นตอนที่ 1 เมื่อรวมกับจํานวนข้าราชการผู้มีผลสัมฤทธิ์สูงที่มีอยู่แล้ว จะต้องไม่เกินจํานวนตําแหน่งประเภทบริหาร ตําแหน่งประเภทอํานวยการ ระดับสูง ตําแหน่งประเภทวิชาการ ระดับเชี่ยวชาญและทรงคุณวุฒิของส่วนราชการนั้น ๆ รวมกัน 2.2.2 การคัดเลือกขั้นตอนที่ 2 สํานักงาน ก.พ. จะคัดเลือก โดยวิธีการประเมินที่ ก.พ. กําหนด เพื่อให้ข้าราชการผู้มีผลสัมฤทธิ์สูงในแต่ละส่วนราชการมีคุณภาพและมาตรฐานที่เทียบเคียงกัน ในกรณีที่มีเหตุผลและความจําเป็นเพื่อประโยชน์ของทางราชการทําให้ไม่อาจดําเนินการตามแนวทางการสรรหาและคัดเลือกดังกล่าวข้างต้น ให้ส่วนราชการขอทําความตกลงกับ ก.พ. เป็นกรณี ๆ ไป" จึงเรียนมาเพื่อโปรดทราบและถือปฏิบัติต่อไป ทั้งนี้ ได้แจ้งให้กรมและจังหวัดทราบด้วยแล้วผู้มีอํานาจลงนาม - ขอแสดงความนับถือ (นายปรีชา วัชราภัย)เลขาธิการ ก.พ.อื่นๆ - กลุ่มยุทธศาสตร์การบริหารทรัพยากรบุคคลภาครัฐศูนย์นักบริหารระดับสูงโทรศัพท์ 0 2547 1705 โทรสาร 0 2547 1736